مقادير وطريقة كيكة الحليب بالورد:
- استخدمت خليط بيتي كروكر الابيض واضفت له 3 ملاعق دقيق كويتي (اضافة الدقيق يخفف من كمية السكر الموجوده بالخليط الجاهز)
- سويت الخليط زي مو مكتوب بس استبدلت المويه بالحليب السائل واضفت نقطه من ملون الطعام لون وردي، ونقدر نستبدلها بأي كيكه اسفنجيه وندخلها الفرن تستوي.
- بعد ماتستوي معانا نطلعها تبرد تماماً نخرمها بشوكه ونسقيها بـ علبة حليب مبخر مثل بوني أو ابو قوس، ربع علبة حليب النستله او العلبه الميني تكفي واذا حابين يكون حلاها زايد نزود كمية النستله، نص كوب حليب مراعي، 1 ملعقة طعام موية ورد وممكن نزود على حسب الرغبه، ونقطة ملون طعام وردي ونسقي الكيكه وبعدها ندخلها الثلاجه تبرد
* حلاتها تكون بارده، ونحاول نسقي الكيكه تمام عشان تذوب بالفم ما تتصورو قد أيييش لذيذه، وبعدها نجهز الكريمه.
* الكريمه عبارة عن: علبة قشطه، 8 قطع كيري، 2 ظرف دريم ويب، وللتزيين ورد.مصدر الوصفة والصور: hanan_adwani_